**ŠKOLA ZA PRIMIJENJENU UMJETNOST U RIJECI**

Šetalište XIII. divizije 75, Rijeka

Broj RKP: 23376

Matični broj: 01477277

OIB: 15441622812

Razina: 31

Šifra djelatnosti: 8532

Šifra županije: 373

Šifra MZO:08-071-524

Šifra PGŽ:229

IBAN: HR82 25030071100015885

**BILJEŠKE   
UZ FINANCIJSKI IZVJEŠTAJ  
 ZA RAZDOBLJE   
OD 01.01.2020. - 31.12.2020. GODINE**

Škola za primijenjenu umjetnost u Rijeci posluje u skladu sa Zakonom o odgoju i obrazovanju u osnovnoj i srednjoj školi te Statutom Škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijski izvještaj sastavljen je i predan u skladu s odredbama Pravilnika o financijskom izvještavanju u proračunskom računovodstvu te Okružnicom o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2020. godine Ministarstva financija. Financijski izvještaj sastoji se od Bilance, Izvještaja o prihodima i rashodima, primicima i izdacima, Izvještaja o rashodima prema funkcijskoj klasifikaciji te Izvještaja o obvezama. Uz navedene izvještaje sastavljene su ove Bilješke.

**BILJEŠKE UZ OBRAZAC PR-RAS**

Ukupni prihodi u izvještajnom razdoblju.......................................................... 5.136.262 kn

Ukupni rashodi u izvještajnom razdoblju.......................................................... 5.138.907 kn

Manjak prihoda i primitaka...................................................................................... 2.645 kn

Preneseni višak prihoda i primitaka....................................................................... 60.129 kn

**Prihodi raspoloživi u sljedećem razdoblju......................................................... 57.484 kn**

**Bilješka broj 1 – AOP 125 Prihod od prodaje proizvoda i robe (indeks 0) i AOP 126 Prihodi od pruženih usluga (indeks 194,2)**

Škola putem svoje učeničke zadruge „Janko Polić Kamov“ ostvaruje prihode od prodaje proizvoda i prihode od pruženih usluga. U 2020. godini Udruga je sudjelovala u dva projekta u kojima je naplatila svoje usluge, a zbog epidemije koronavirusa i otkazivanja većine sajmova i izložbi nisu se prodavali proizvodi Udruge kao ranijih godina.

**Bilješka broj 2 – AOP 162 Službena putovanja (indeks 2,4) i AOP 164 Stručno usavršavanje zaposlenika (indeks 51,2)**

Iako se Škola za primijenjenu umjetnost u Rijeci trudi sve više ulagati u usavršavanje svojih zaposlenika, u 2020. godini zbog zaštite od zaraze COVID-19, zaposlenici nisu išli na planirane stručne seminare i ostala usavršavanja, a odgođeno je i maturalno putovanje s učenicima te je to uzrok smanjenjem troškova za službena putovanja i troškova za stručno usavršavanje.

**Bilješka broj 3 – AOP 163 Naknade za prijevoz, za rad na terenu i za odvojen život   
(indeks 88,8)**

Veliki dio nastave u 2020. godini održan je online iz domova profesora što je umanjilo troškove prijevoza s posla i na posao zaposlenika u odnosu na prethodno razdoblje.

**Bilješka broj 4 – AOP 165 Ostale naknade troškova zaposlenima (indeks 77,9)**

Rashodi loko vožnje niži su nego u 2019. godini zbog smanjenog prijevoza učeničkih radova na izložbe i u izloge.

**Bilješka broj 5 – AOP 167 Uredski materijal i ostali materijalni rashodi (indeks 120,8)**

Zbog zaštite od zaraze COVID-19 bolesti, Škola je u 2020. godini imala veće izdatke za sredstva za dezinfekciju i ostale higijenske potrepštine kao i neplanirani trošak nabavke zaštitnih maski za lice za zaposlenike.

**Bilješka broj 6 – AOP 170 Materijal i dijelovi za tekuće i investicijsko održavanje (indeks 230,8)**

U 2020. godini Škola je investirala u uređenje Galerije te su zato rashodi za materijal i dijelove za investicijsko održavanje veći nego u 2019. godini.

**Bilješka broj 7 – AOP 171 Sitni inventar i auto gume (indeks 36,1)**

U izvještajnom razdoblju nisu uočene potrebe za nabavom sitnog inventarom kao prethodne godine.

**Bilješka broj 8 – AOP 173 Službena, radna i zaštitna odjeća i obuća (indeks 319,3)**

Službena i radna odjeća i obuća nabavlja se prema Pravilniku o zaštiti na radu i stvarnim potrebama zaposlenika. U prethodnom razdoblju je nabavljena radna odjeća i obuća u za domara, a u 2020. godini za spremačice.

**Bilješka broj 9 – AOP 175 Usluge telefona, pošte i prijevoza (indeks 49,3)**

Pošto su zbog epidemije koronavirusa odgođena sva putovanja i izleti učenika, rashodi za prijevoz učenika su manji nego prethodnih godina.

**Bilješka broj 10 – AOP 176 Usluge tekućeg i investicijskog održavanja (indeks 62,5)**

Početkom 2019. godine Škola je imala izvanredne troškove održavanja zbog puknuća vodovodnih instalacija. To je razlog većih rashoda održavanja u prethodnom razdoblju.

**Bilješka broj 11 – AOP 177 Usluge promidžbe i informiranja (indeks 55,7)**

U navedenom izvještajnom razdoblju Škola je imala izrazito niske troškove promidžbe i informiranja.

**Bilješka broj 12 – AOP 179 Zakupnine i najamnine (indeks 120)**

Škola iznajmljuje prostor za održavanje dijela nastave od Hrvatskog crvenog križa. Zbog ulaska HCK u sustav PDV-a, krajem 2019. godine, potpisan je novi ugovor koji cijenu najma povećava za 25% odnosno za iznos PDV-a. To je razlog povećanim rashodima za najamnine Škole u odnosu na prethodno razdoblje.

**Bilješka broj 13 – AOP 180 Zdravstvene i veterinarske usluge (indeks 200)**

Zaposlenike Škole redovno se upućuje na zdravstvene preglede kako je propisano Zakonom. U 2020. godini plaćeni su zdravstveni pregledi za više radnika nego u 2019. godini.

**Bilješka broj 14 -AOP 181 Intelektualne usluge (indeks 79,9)**

U 2019. godini Škola je imala trošak ovjere Statuta kod javnog bilježnika. Dio tog troška se, prema uputi osnivača, knjiži na konto ostalih intelektualnih usluga. Pošto se u 2020. godini nije ovjeravao Statut i troškovi intelektualnih usluga su niži.

**Bilješka broj 15 – AOP 188 Reprezentacija (indeks 0)**

Škola u 2020. godini nije imala troškove reprezentacije.

**Bilješka broj 16 – AOP 190 Pristojbe i naknade (indeks 77,7)**

Izmjenama Zakona o profesionalnoj rehabilitaciji i zapošljavanju osoba s invaliditetom (NN 32/20) smanjen je iznos novčane naknade ako poslodavac ne zapošljava propisani broj osoba s invaliditetom s 30% na 20% minimalne plaće. To je razlog nižih rashoda za pristojbe i naknade u 2020. godini u odnosu na 2019. godinu.

**Bilješka broj 17 – AOP 210 Zatezne kamate (indeks 9,7)**

Škola se trudi svoje obveze podmirivati na vrijeme i trošak zateznih kamata svake je godine sve niži.

**Bilješka broj 18 – AOP 255 Naknade građanima i kućanstvima u naravi (indeks 0)**

Zbog zaštite zaraze COVID-19 bolesti Škola je svojim učenicima kupila zaštitne maske za lice.

Prijašnjih godina nije postojao ovaj trošak.

**Bilješka broj 19 – AOP 286 Obaračunati prihodi poslovanja – nenaplaćeni (indeks 39,6)**

Već dugi niz godina Škola sklapa ugovor sa Gradom Rijeka o uređenju gradskih izloga. Navedenu uslugu Grad Rijeka plati prema Ugovoru, ali uglavnom sljedeće kalendarske godine. U 2020. godini nije potpisan takav ugovor (usmeno obrazloženje je da Grad zbog epidemije koronavirusa mora preraspodijeliti financijska sredstva pri čemu uređenje izloga nije prioritet) pa su i nenaplaćeni obračunati prihodi manji pošto Škola pokušava naplatiti svoja potraživanja što je prije moguće.

**Bilješka broj 20 – AOP 361 Uredska oprema i namještaj (indeks 58,4) i AOP 375 Knjige (indeks 58,1)**

Ministarstvo znanosti i obrazovanja je u 2019. godini Školi doznačila značajna sredstva za nabavu opreme pri čemu su nabavljena nova računala, projektor, platno za projektor i knjige i time je Škola imala više troškove nabave opreme nego u ovom izvještajnom razdoblju.

**Bilješka broj 21 – AOP 367 Uređaji, strojevi i oprema za ostale namjene (indeks 0)**

U 2020. godini Škola za primijenjenu umjetnost u Rijeci je, kroz Županijski projekt financiranja programa iznad zakonskog standarda, nabavila dva velika šatora za odvijanje nastave u doba epidemije kako bi se što je više moguće zaštitilo učenike i zaposlenike od moguće zaraze. Prethodnih godina nisu nabavljani uređaji, strojevi ni oprema za ostale namjene.

**Bilješka broj 22 – AOP 384 Ulaganja u računalne programe (indeks 0)**

U izvještajnom razdoblju Škola nije imala potrebu za ulaganjem u računalne programe.

**BILJEŠKE UZ BILANCU**

Škola za primijenjenu umjetnost u Rijeci nema dugoročnih niti kratkoročnih kredita i zajmova niti ostalih ugovornih odnosa koji uz ispunjenje određenih uvjeta mogu postati imovina ili obveza Škole. Također, Škola na dan 31. prosinca 2020. godine nema sudskih sporova u tijeku.

**BILJEŠKE UZ IZVJEŠTAJ O OBVEZAMA**

Škola za primijenjenu umjetnost u Rijeci redovito podmiruje svoje obveze. Dana 31. prosinca 2020. godine Škola ima 463.241,77 kuna nepodmirenih obveza. To su obveze koje dospijevaju u 2021. godini. Obveze za plaću za prosinac, čija je isplata 11. siječnja 2021. godine, iznose 363.655,68 kuna, obveza za naknadu zbog nezapošljavanja invalida iznosi 1.937,50 kuna te obveza za materijalna prava zaposlenika za studeni i prosinac čija je isplata 28. siječnja 2021. godine iznosi 3.276,56 kuna. Prema uputi MZO obveze za bolovanja na teret HZZO-a za 2020. godinu se ne zatvaraju te iznose 45.676,95 kuna, a obveza za povrat osnivaču kao višak od doznačenih sredstava za podmirenje režijskih troškova za prosinac iznosi 7.272,73 kune (ukupno 52.949,68 kuna – AOP 296). Obveze za naknade troškova zaposlenima iznose 12.805,17 kuna – to je nepodmireni dio računa autoprijevozniku KD Autotrolej za godišnje karte za prijevoz zaposlenika s posla i na posao koji se plaća u obrocima i dospijeva u 2021. godini. Rashodi za režije u prosincu čije je dospijeće u siječnju 2021. godine iznose 28.617,18 kuna, od toga 9.517,51 kuna za materijal i energiju, 18.785,57 kuna za usluge i 314,10 kuna za financijske rashode.

Rijeka, 29. siječnja 2021. godine

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Damir Šegota, prof.